CELEX: 62010CA0586
Language: lv
Date: 2012-01-26 00:00:00
Title: Lieta C-586/10: Tiesas (otrā palāta) 2012. gada 26. janvāra spriedums ( Bundesarbeitsgericht (Vācija) lūgums sniegt prejudiciālu nolēmumu) — Bianca Kücük/Land Nordrhein-Westfalen (Sociālā politika — Direktīva 1999/70/EK — Pamatnolīguma par darbu uz noteiktu laiku 5. klauzulas 1. punkta a) apakšpunkts — Secīgi uz noteiktu laiku noslēgti darba līgumi — Objektīvi iemesli, kas var attaisnot šādu līgumu atjaunošanu — Valsts tiesiskais regulējums, ar kuru ir pamatota darba līgumu slēgšana uz noteiktu laiku īslaicīgas aizvietošanas gadījumā — Pastāvīga vai iteratīva vajadzība pēc aizvietojošā personāla — Visu ar secīgu uz noteiktu laiku noslēgtu līgumu atjaunošanu saistīto apstākļu ņemšana vērā)

10.3.2012   
            
            
               LV
            
            
               Eiropas Savienības Oficiālais Vēstnesis
            
            
               C 73/4
            
         Tiesas (otrā palāta) 2012. gada 26. janvāra spriedums (Bundesarbeitsgericht (Vācija) lūgums sniegt prejudiciālu nolēmumu) — Bianca Kücük/Land Nordrhein-Westfalen
   
   (Lieta C-586/10) (1)
   
   (Sociālā politika - Direktīva 1999/70/EK - Pamatnolīguma par darbu uz noteiktu laiku 5. klauzulas 1. punkta a) apakšpunkts - Secīgi uz noteiktu laiku noslēgti darba līgumi - Objektīvi iemesli, kas var attaisnot šādu līgumu atjaunošanu - Valsts tiesiskais regulējums, ar kuru ir pamatota darba līgumu slēgšana uz noteiktu laiku īslaicīgas aizvietošanas gadījumā - Pastāvīga vai iteratīva vajadzība pēc aizvietojošā personāla - Visu ar secīgu uz noteiktu laiku noslēgtu līgumu atjaunošanu saistīto apstākļu ņemšana vērā)
   2012/C 73/06
   Tiesvedības valoda — vācu
   
      Iesniedzējtiesa
   
   
      Bundesarbeitsgericht
   
   
      Lietas dalībnieki pamata procesā
   
   
      Prasītāja: Bianca Kücük
   
   
      Atbildētāja: Land Nordrhein–Westfalen
   
   
      Priekšmets
   
   Lūgums sniegt prejudiciālu nolēmumu — Bundesarbeitsgericht — Padomes 1999. gada 28. jūnija Direktīvas 1999/70/EK par UNICE, CEEP un EAK noslēgto pamatnolīgumu par darbu uz noteiktu laiku (OV L 175, 43. lpp.) pielikumā ietvertā 1999. gada 18. marta Pamatnolīguma par darbu uz noteiktu laiku 5. klauzulas 1. punkta interpretācija — Valsts tiesiskais regulējums, saskaņā ar kuru darbinieka īslaicīga aizstāšana ir objektīvs iemesls darba līgumu ierobežošanai uz laiku — Jēdziens “objektīvi iemesli”, kas var attaisnot uz noteiktu laiku noslēgtu līgumu atjaunošanu
   
      Rezolutīvā daļa:
   
   1999. gada 18. martā noslēgtā pamatnolīguma par darbu uz noteiktu laiku, kas ir ietverts Padomes 1999. gada 28. jūnija Direktīvas 1999/70/EK par UNICE, CEEP un EAK noslēgto pamatnolīgumu par darbu uz noteiktu laiku pielikumā, 5. klauzulas 1. punkta a) apakšpunkts ir jāinterpretē tādējādi, ka īslaicīga vajadzība pēc aizvietojošā personāla, kas ir paredzēta tādā valsts tiesiskajā regulējumā kā tas, uz kuru attiecas pamatlieta, principā var būt objektīvs iemesls minētās klauzulas izpratnē. Tikai tas vien, ka darba devējs ir spiests veikt īslaicīgu aizvietošanu, kas atkārtojas vai pat ir pastāvīga, un ka šī aizvietošana var tikt risināta arī, pieņemot darbā darbiniekus saskaņā ar darba līgumiem uz nenoteiktu laiku, vēl nenozīmē, ka nav objektīva iemesla minētā pamatnolīguma 5. klauzulas 1. punkta a) apakšpunkta izpratnē, ne arī to, ka būtu notikusi ļaunprātīga izmantošana šīs klauzulas izpratnē. Tomēr, izvērtējot jautājumu, vai uz noteiktu laiku noslēgta darba līguma vai darba attiecību atjaunošanu attaisno šāds objektīvs iemesls, dalībvalstu iestādēm savās attiecīgajās kompetences jomās ir jāņem vērā visi attiecīgie apstākļi, tostarp agrāk ar šo pašu darba devēju uz noteiktu laiku noslēgto darba līgumu vai darba attiecību skaits un kopējais ilgums.
   
      (1)  OV C 89, 19.03.2011.